stanford-oval/wikipedia huggingface dataset:
ורד אבידן
תפקידים נבחרים > טלוויזיה

כראמל (2022)
תפקידים נבחרים > מופעים

הבלון האדום (2011) - זכה במקום השני בפסטיבל בת ים לתיאטרון ברחוב
ווקה פיפל (2011)
המופע של אניטה (2012 ואילך, בין השאר בפסטיבל עכו, פסטיבל בת ים, ליין אירועי רחוב " לך לעזה" בירושלים ועוד)
מסע הדוד מקס - קריאה בתיאטרון הקאמרי (2013)
לי לה לו עלינו - צוותא (2013)
פרסים

פרס הבמה לילדים ונוער לשחקנית המשנה (2018), על תפקידה בהצגה "פרצוף חמוץ" בתיאטרון אורנה פורת.
הערות שוליים

↑  אודות, באתר תיאטרון משו משו.
↑  (אל) תסתכלי עלי באתר תיאטרון הסמטה.
דני זמיר (מחנך)

ערך זה עוסק במחנך, יזם חברתי ועורך דין. אם התכוונתם למשמעות אחרת, ראו .
| --- | --- |

זמיר, 2014
 לידה:  1962 (בן 62 בערך) מפלסים 
 מדינה:  ישראל 
 עיסוק:  מחנך, יזם חברתי ועורך דין
 
דני זמיר (נולד ב-1962 בקיבוץ מפלסים) הוא מחנך ויזם חברתי, מייסד המכינה הקדם צבאית רבין, ממייסדי מועצת המכינות הקדם צבאיות הציוניות-ישראליות ומנכ"ל המועצה בשנים 2014-2022. מחודש אוקטובר 2022 משמש כמנכ"ל בית יגאל אלון. זמיר היה חבר בוועדת הייעוץ לתודעה יהודית לראש אכ"א, ופעיל במסגרות חינוכיות, ציבוריות ופוליטיות נוספות.
ביוגרפיה

זמיר נולד בשנת 1962 בקיבוץ מפלסים להורים יוצאי ארגנטינה.
בכיתה יא' עזב את בית הספר הקיבוצי 'שער הנגב' ועבר להתגורר בקומונה בשדרות, שם השלים את הבגרות ב'תיכון המקיף על שם גוטווירט' במגמות מדעים והיסטוריה. במקביל הדריך בקן הנוער העובד והלומד והקים חוגי נוער משותפים לחבריו בשדרות ובקיבוצי שער הנגב.
זמיר נשוי מאז שנת 1984 לאלה, בת איילת השחר ולהם שלושה ילדים ושישה נכדים. שלושת ילדיו נולדו בקיבוץ, התחנכו במכינת רבין והיו בתפקידי מ"פ או מקביל לכך בשירותם הצבאי. בנו פז היה מ"פ בפנימיה הצבאית בחיפה. זמיר מתגורר כיום ביישוב כרכום.
בשנים 1995 ו-2021 סיים לימודי תואר ראשון ושני (בהצטיינות) במשפטים באוניברסיטת תל אביב. משרד עורכי הדין שלו מתמחה בעיקר במיזמי מקרקעין עסקיים ומיסוי מקרקעין ובייצוג חברי קיבוצים ומושבים.
ביוגרפיה > שירות צבאי

בנובמבר 1981 התגייס לצה"ל במסגרת פלוגת ״בני משקים״ והתנדב לצנחנים לגדוד הנח"ל המוצנח (שבאותם ימים כונה "גדוד 50"). בצנחנים עבר מסלול הכשרה כלוחם וקורס מ"כים חי"ר. זמיר שימש כמפקד כיתה בגדוד ויצא לקורס קציני חי"ר. לאחר הקורס שימש כמפקד צוות בקורס קציני חי"ר תחת פיקודו של גדי איזנקוט, וחזר לשרת כמפקד מחלקה בגדוד 50 עליו פיקד באותה עת גיורא איילנד.
לאחר מכן שימש כקצין המבצעים של הגדוד בפיקודו של יצחק איתן, ולאחר מכן כמפקד פלוגת בני המשקים של נובמבר 85 (עמו שירתו כמפקדי פלוגות מקבילים האלוף יאיר גולן ומפכ"ל המשטרה רוני אלשייך).
במילואים שירת כמפקד פלוגה בחטיבת הצנחנים הצפונית, ולאחר מכן ביחידת מודיעין וסיור של אוגדת מילואים - שם מילא תפקידי מפקד צוות, סמ"פ, מ"פ וסמג"ד.
זמיר לחם כחייל במלחמת לבנון הראשונה, ולאחר מכן שירת פעמים רבות בלבנון, בסדיר ובמילואים, ופיקד על כוחות בשורת אירועים קרביים. בעת היותו מ"מ, הוא נפצע באורח בינוני מהתפוצצות רימון יד סמוך אליו במהלך אימון בנבי מוסא. הוא חזר לשירות כעבור חודש, וכיום הוא נכה צה"ל בעל ליקוי שמיעה כבד כתוצאה מהפציעה.
פעילותו בשדה החינוכי ובמכינות הקדם צבאיות

באוגוסט 1998 הקים את המכינה הקדם צבאית על שם רבין, אשר נכון לספטמבר 2022 מונה 165 חניכים בשנה א' (בשלושה מוקדים: קיבוץ מזרע, שכונת הדר בחיפה, קיבוץ אדמית) וכ 50 חניכים בשנה ב', מהמכינה התפתחה תנועת החלוץ הכוללת 600 בנות ובני שנתון 'י"ג' (אחרי י"ב ולפני שירות צבאי) במגוון שנות שירות מכינות אופק ותוכניות בוגרי צבא. זמיר עמד בראש המכינה מאז הקמתה ועד למאי 2014 עת התחיל לשמש כמנכ"ל מועצת המכינות, מאז הוא משמש כנשיא המכינה.
על יסוד ניסיונו במכינת רבין, הפך זמיר לאחד מאנשי המפתח הבולטים בפיתוח וקידום מפעל המכינות הקדם צבאיות בישראל. הוא ניסח את חוק המכינות הקדם-צבאיות, התשס"ח-2008, שהתקבל בכנסת ברוב של 73 ח"כים ו-0 מתנגדים.
בהמשך היה אחד ממייסדי מועצת המכינות הקדם צבאיות – הגוף המרכז של המכינות הקדם צבאיות בישראל, ומאז 2014, לאחר שנבחר פה אחד, שימש במשותף עם משותף עם הרב משה הגר-לאו,כמנכ"ל המועצה במשרה מלאה.
בחודש אוקטובר 2022 פרש מהתפקיד ומונה  לתפקיד מנהל המרכז החינוכי על שם יגאל אלון. זמיר הוחלף בתפקיד מנכ"ל מועצת המכינות על ידי אבישי ברמן, חבר הוועד המנהל של מועצת המכינות, מייסד ומנכ"ל "עמותת רוח ערבה" (בשמה הקודם "עמותת בין השיטין") שהקימה ומנהלת את מכינות "ערבה-חצבה", "פארן" ו"עין יהב".
בשנים 2005-2014 עמד זמיר בראש אשכול צעירים של המדרשה במכללת אורנים, שבה נכללו אז כל פעילויות הנוער והצעירים: המכינות הקדם צבאיות על שם רבין, שנות שירות, מתנדבים בחקלאות, עבודה מועדפת של בוגרי צבא בחקלאות, סמינר בוגרי צבא (זרעי קיץ) ועוד. ב-2020 עברו התוכניות למסגרת תנועת החלוץ כשמשתתפים בכל המסגרות כ-800 חניכים בשנה ומועסקים בהן כ-100 איש.
בחודש אוגוסט 2016, בתפקידו כמנכ"ל מועצת המכינות, הוביל את המועצה לחתימה על הסכם שותפות אסטרטגית עם קק"ל, במטרה לשנות את מפת ההתיישבות העירונית בגליל בנגב ובירושלים על ידי גרעיני התיישבות של בוגרי המכינות הקדם צבאיות.
לאחר אסון מכינת בני ציון בנחל צפית באפריל 2018, הוביל את הקמת ועדת אהרונישקי לחקר המכינות, וכן את מהלך בניית עולם הבטיחות במכינות ושינוי התרבות הארגונית בהן.
על חשיבות פועלו של זמיר בתחום החינוכי במסגרת המכינות הקדם צבאיות ניתן ללמוד מנתונים שפורסמו על ידי משרד הביטחון, לפיהם נכון לשנת 2022 התחנכו במכינות הקדם צבאיות 4,500 חניכות וחניכים.
פעילותו בשדה הפוליטי

בשנת 1990 בעת היותו מ"פ מילואים סירב לפקד על מבצע הכנסת ספר התורה לקבר יוסף בשכם ונשפט ל-30 ימי מחבוש בכלא 6. עם יציאתו מהכלא, צעד בראש כ-120 מחבריו מאנדרטת הצנחנים בתל נוף לירושלים, כשהם נושאים דגלי ישראל. בסיום המסע, הוביל עצרת מחאה נגד הכיבוש הישראלי בשטחי יהודה ושומרון. ב-1993, עם ההכרזה על תוכנית אוסלו, יצא בקריאה פומבית להפסקת הסירוב לאור החלטת ישראל לסיים את הכיבוש.
בשנים 1994–1995 הקים את תנועת "השמאל עם הגולן" ועמד בראשה במקביל לסיום לימודי משפטים באוניברסיטת תל אביב. התנועה התנגדה לוויתור על הגולן במסגרת הסכם שלום עתידי, והתפרקה לאחר כ-3 שנים עם התפוגגות הסיכוי לוויתור כזה.
בקיץ 1995 נבחר זמיר לתפקיד יו"ר דירקטוריון "מטה ההתיישבות למאבק בבנקים". המטה טען כי החוב שיוחס לקיבוצים במשבר הקיבוצים הוא למעשה חוב שיצרו הבנקים, וניסה להוכיח זאת בעזרת הדו"ח שפרסם פרופ' אוריאל פרוקצ'יה (המטיל ספק בשיטות חישוב הריביות והעמלות של הבנקים בישראל, בעיקר ביחס לחובות ההתיישבות העובדת) ובעזרתו של עו"ד יעקב וינרוט. לאחר פרסום הדו"ח, חתמה הנהגת התנועה הקיבוצית על הסדר חובות עם הבנקים. זמיר ראה בו הסכם כניעה שנועד להציל את הבנקים, והדבר גרר עימות חריף בינו לבין ראשי התנועה הקיבוצית.
ב-2010, במלאת 5 שנים להתנתקות, טען זמיר במאמר לכתב העת של קרן כצנלסון, את הדברים הבאים:
"ההתנתקות הביאה להעתקת האש בעוצמה אל תוך יישובי ישראל בתוך הקו הירוק ולא לחידוש ומתן תנופה לתהליך השלום, להעלאת בבחירות דמוקרטיות למדי של החמאס בעל האידאולוגיה החד-משמעית להשמדת ישראל, לפיצול הפלסטינים לשתי ישויות סמי מדיניות נפרדות, ובסוף היום - לאכיפת זכות ההגנה העצמית של ישראל על עזה במחיר של נזק והרס אדיר מֵמדים ופגיעה פיזית ונפשית באלפי או רבבות אזרחים פלסטינים במסגרת 'עופרת יצוקה', כמו לבידודה של ישראל והעצמת הצעדים נגדה [...] פינוי שטחים שנכבשו ב-1967 על ידי ישראל יכול להתקיים רק כנגד ביטחון כי יקבל את השליטה בהם גוף מדיני-דמוקרטי בר קיימא, שיחתור לשלום עם ישראל ולסיום הסכסוך [...ומכאן שעל צה"ל להישאר בשטח] עד שגוף מדיני דמוקרטי בר קיימא ייקח על עצמו את השליטה והניהול בשטח [...וכי] בנסיבות אלו... המשך הכיבוש מוצדק ועדיף מבחינה מוסרית הן לפלסטינים והן לישראלים".
בתחום הכלכלי-פוליטי מחזיק זמיר בתפיסות סוציאל-דמוקרטיות מובהקות, המשולבות בגישה ציונית יהודית. הוא חבר במפלגת העבודה וחבר ועידת המפלגה, ונחשב בעבר לאחד מתומכיה העיקריים של חברת הכנסת שלי יחימוביץ'.
ראו גם

מכינה קדם-צבאית
מועצת המכינות הקדם צבאיות הציוניות-ישראליות
מכינה קדם-צבאית רבין
הערות שוליים

↑  יניב מגל, "סרוגים בקנה - סיפור השתלבות הציונות הדתית בצה"ל", ידיעות ספרים, 2016, עמוד 62.
↑  עמוס הראל, "קיבוצניק, היכון והסתער", הארץ, ‏ 25.08.1998.
↑  חוק המכינות הקדם–צבאיות, התשס"ח-2008, ס"ח 2182 מיום 12.8.2008
↑   גילי כהן, המכינות הקדם־צבאיות: הוכפל מספר החניכים, שיעור היציאה לקצונה ירד, באתר הארץ, 29 באוגוסט 2016
↑  משה ויסטוך, עם דני זמיר, באתר שביעי - עיתון לציבור הדתי, ‏4.2.2022
↑  חובות הקיבוצים לבנקים, פרופ' אוריאל פרוקצ'ה
↑  מצוטט בספר: אודי מנור, השקפה אופטימית, תל אביב, מכון מופת 2014, עמ' 144-143.
| --- | --- |
בקרת זהויות :  NLI: 987007298227305171  LCCN: nr91037593  VIAF: 41698802   WorldCat (עם VIAF): 41698802
ברנדון באומן

| --- | --- |

 לידה:  15 באוקטובר 1984 (בן 40) בוורלי הילס, ארצות הברית 
 עמדה:  סנטר 
 גובה:  2.06 מטרים
 מכללה:  אוניברסיטת ג'ורג'טאון (2002–2006)
 דראפט:  לא נבחר, 2006
 קבוצות כשחקן
 2006–2008 2008 2008–2009 2009–2010 2010–2011 2011 2011 2011–2012 2012 2012 2013 2013–2014 2014 2014–2015 2015 2015–2016 2016–2017 2017 2017–2018 2019 2019 2019–2020 2020 2020–2021 2023–2024 2024–:  בייקרספילד ג'אם איניס נובארה טלקום בון טופאש בורסה אקדמיק סופיה לה-מאן סארת ז'לזניק בלגרד מכבי ראשון לציון וונג'ו דונגבו פרומי סיאול סמסונג ת'אנדרס הפועל גלבוע גליל רסטה פכטה ולינגטון סיינטס מדי ביירוית אטניינסס דה מנאטי א.א.ק. לרנקה ספירו שרלרואה מכבי קריית גת מכבי חיפה מכבי רחובות הוקס ביי הוקס קגאווה פייב ארווס פאניוניוס גיסן 46' מכבי חיפה מכבי עירוני רעננה
 הישגים כשחקן
 מלך הסלים של הליגה הלאומית בכדורסל (2024)  אליפות קפריסין (2016)  אליפות ניו זילנד (2014)
 
ברנדון קייל באומן (באנגלית: Brandon Kyle Bowman; נולד ב-15 באוקטובר 1984) הוא כדורסלן אמריקאי-ישראלי המשחק בעמדת הסנטר במכבי עירוני רעננה מהליגה הלאומית בכדורסל.
קריירת תיכונים ומכללות

באומן למד בבית הספר התיכון בווסטצ'סטר, קליפורניה, שם בשנת הסיניור שלו העמיד ממוצעים של 14 נקודות ושמונה ריבאונדים והוביל את קבוצתו למאזן 32–2, אליפות מדינת קליפורניה בדרג I-A ומקום ראשון בדירוג USA Today. ב-2002 שיחק במדי נבחרת ארצות הברית בטורניר אלברט שוויצר הבין-לאומי לנוער במנהיים, גרמניה.
לאחר שסיים את התיכון שיחק באומן כדורסל מכללות במדי אוניברסיטת ג'ורג'טאון. בעונת הפרשמן שלו הוא פתח בחמישייה בכל 30 משחקי הקבוצה והעמיד ממוצעים של 7.8 נקודות ו-4.6 ריבאונדים למשחק, ובעונת הסופומור העלה את ממוצעיו ל-15.9 נקודות (מקום שני בקבוצה) והוביל את הקבוצה בריבאונדים (8.1) וחסימות (1.3) למשחק. בשנת הג'וניור שלו נבחר באומן לחמישיית העונה השלישית של ליגת ביג איסט, והיה מלך הסלים של הקבוצה עם 15.7 נקודות למשחק. כמו כן הוא העמיד ממוצעים של 6.1 ריבאונדים ו-1.2 חטיפות למשחק. בקיץ 2005 הוא הכריז על מועמדותו לדראפט ה-NBA, אך לבסוף ויתר עליו וחזר לג'ורג'טאון לעונתו האחרונה. בעונת הסיניור שלו הוא רשם ממוצעים של 10.9 נקודות, 5.1 ריבאונדים ו-1.9 אסיסטים.
חיים אישיים

באומן הוא בנם של טום ושרון באומן, ויש לו שלושה אחים ואחות. הוא גם דודנם של שחקני ה-NBA לשעבר סמאקי ואנטואן ווקר.
באומן נשוי לחן, ישראלית, ולשניים ילד משותף. בדצמבר 2023 קיבל אזרחות ישראלית.
הערות שוליים

1 2 3  פרופיל, באתר אוניברסיטת ג'ורג'טאון
1 2 3 4 5 6 7  פרופיל, באתר Proballers
↑  Nets Waive Bowman, NetsDaily, ‏19 באוקטובר 2006
↑  פרופיל, באתר ליגת הפיתוח של ה-NBA
↑  Telekomm Bonn signs Brandon Bowman, The Hoop, ‏12 באוגוסט 2008
↑  Sixers fill training camp roster, פילדלפיה אינקוויירר
↑  76ers waive Dionte Christmas, Bowman, פילדלפיה אינקוויירר
↑  שי לוי, ‏ברנדון באומן חתם במכבי ראשל"צ לעונה הקרובה, באתר ONE‏, 31 ביולי 2011
1 2 3  פרופיל, באתר מנהלת ליגת העל בכדורסל
↑  שי לוי, ‏יש חיזוק: גלבוע/גליל החתימה את ברנדון באומן, באתר ONE‏, 11 בינואר 2013
↑  אור שקדי‏, גלבוע/גליל: ברנדון באומן שוחרר מהקבוצה, באתר וואלה, 19 בפברואר 2013
↑  אור שקדי‏, ברק נתניה: ברנדון באומן לא יצטרף בשל סעיף תקנוני, באתר וואלה, 27 בפברואר 2013
↑  Ruthless Saints release import, Stuff, ‏13 במאי 2014
↑  אפרת עמורבן, קריית גת: ברנדון באומן מצטרף, באתר ynet, 12 בינואר 2017
↑  איתן גליקמן, מכבי חיפה: ברנדון באומן חתם לשנתיים, באתר ynet, 28 באוגוסט 2017
↑  אבי סגל, התרוממו: 85:89 למכבי חיפה על נס ציונה, באתר ישראל היום, 23 באוקטובר 2017
↑  מצטיין המחזור השלישי: ברנדון בואומן, באתר מנהלת ליגת העל בכדורסל
↑  כפיר חודרה, ‏התשובה בצבע: ברנדון באומן חתם במכבי רחובות, באתר ONE‏, 26 בינואר 2019
↑  Basketball: Hawks put the hapless Taranaki Mountainairs through wringer for mind fix, הניו זילנד הראלד, ‏11 במאי 2019
↑  Panionios fires Brandon Bowman for leaving the country and missing last four practices, Sportando, ‏28 בפברואר 2020
↑  Brandon Bowman replies to Panionios: They breached contract. Their accusations are 1000% false, Sportando, ‏29 בפברואר 2020
↑  Brandon Bowman signs with Giessen 46ers, Sportando, ‏7 בספטמבר 2020
1 2  ברנדון באומן קיבל אזרחות וחתם במכבי חיפה, באתר ONE‏, 14 בדצמבר 2023
↑  באומן ברעננה, פורת באילת, באתר ספסל, 24 ביולי 2024
↑  אפרת עמורבן, תחקיר | סרט תעודה כחולה: על סערת המתאזרחים, באתר ynet, 2 ביוני 2020
נדב בכר

| --- | --- |

 לידה:  11 ביוני 1980 (בן 44) חדרה, ישראל 
 מוקד פעילות:  ישראל 
 תקופת הפעילות:  מ-2000
 מקום לימודים:  רימון בית ספר למוסיקה 
 שפה מועדפת:  עברית 
 כלי נגינה:  גיטרה, גיטרה בס
 שיתופי פעולה בולטים:  הוציא שני אלבומים יחד עם אורן צור
 
נדב מנחם בכר (נולד ב-11 ביוני 1980) הוא גיטריסט ומפיק מוזיקלי ישראלי.
ביוגרפיה

נולד וגדל בחדרה. למד ברימון בית ספר למוסיקה.
בעבר ניגן עם מיקי שביב, מיקה קרני, תומר יוסף ואחרים.
לפני חזרתו בתשובה הקים עם חברו אורן צור את להקת "אור ירוק". לאחר שחזרו שניהם בתשובה הקימו השניים את להקת א גרוייסע מציאה.
בין השנים 2007 – 2009 ליווה בנגינתו את המופע "גילוי תענוג הנצח" של גילי שושן - בו שושן שר ומספר על חזרתו בתשובה. בנוסף הפיק עם שושן את האלבום "ראשון ואחרון" של גילי שושן, שיצא בי"ט בכסלו ה'תש"ע.
ב-2003 החל תהליך של חזרה בתשובה, למד בישיבת "חב"ד רמת אביב" בתל אביב והתקרב לחסידות חב"ד.
נשוי ואב לחמישה, מתגורר בחדרה.
ביוגרפיה > הרכבים שהשתתף בהם

להקת "פרווה חמה"
להקת "א גרוייסע מציאה" - 2006–2012 להקת גרוב ופאנק
להקת "אור ירוק" - שביצעה צ'יל אאוט אתני ו-Fאנק לצד עופר אשד, אייל ניסנבוים ואורן צור
הרכב "פשיטא" לצד אורן צור
להקת החתונות "פשיטא"
ביוגרפיה > נדב בכר ואורן צור

נדב בכר הוציא לצד אורן צור את האלבום "יישוב הדעת" המאגד ניגוני חב"ד, ואת האלבום "דלתי תשובה" מתוכו יצא הסינגל "קול ביער" המבוסס על ניגון חסידי עתיק ונכנס לפלייליסט של גלגלצ.
משמש גם כמפיק מוזיקלי, לצד אורן צור. ב-2013 הפיקו השניים את האלבום "שמחת עולם" - המאגד מניגוני הרב יצחק גינזבורג. ב-2014 הפיקו את האלבום "צל האור" של רן שריד. כן גם הוציא יחד עם אורן צור אלבום ניגונים מהעיירה קובליץ (שלימד הרב אליהו לייב ריבקין מכפר חב"ד) - האלבום יצא בהוצאת גל עיני.
הערות שוליים

↑  להקת אור ירוק באתר "במה חדשה"
↑  אתר להקת פשיטא
| --- | --- |
בקרת זהויות :  NLI: 987007297044805171  MusicBrainz: e4429b22-f113-45e6-bf9b-f55120bc5896  VIAF: 299032447   WorldCat (עם VIAF): 299032447
התפלגות בולצמן

התפלגות בולצמן היא מושג מרכזי במכניקה סטטיסטית.
ההתפלגות מתארת את ההסתברות של מערכת הנמצאת בשיווי משקל תרמודינמי עם מאגר חום בטמפרטורה T, להיות במצב מסוים המתואר על ידי האינדקס i, כאשר אנרגיית המערכת היא Ei.
הסתברות זו נתונה על ידי:
כאשר:
Z=\sum _{i}\exp \left({\frac {-E_{i}}{k_{B}T}}\right) היא פונקציית החלוקה
ו-kB הוא קבוע בולצמן
במכניקה סטטיסטית מתייחסים לאוסף המערכות המוגדרות על ידי אותה הבעיה הפיזיקלית, ואותם גדלים מקרוסקופיים (טמפרטורה, לחץ, פוטנציאל כימי, וכדומה), אך נבדלים על ידי המצב המיקרוסקופי של כל החלקיקים. אוסף זה נקרא צבר (ensemble), ועל ידי התייחסות למשקלים סטטיסטיים בהתאם להתפלגות ההסתברות, מתאר צבר זה נכונה מערכות בשיווי משקל תרמודינמי. התפלגות בולצמן מתאימה לצבר קנוני, המוגדר על ידי מספר קבוע של חלקיקים בכל המערכות, ועל ידי הטמפרטורה של הצבר בכללותו.
בגבול שבו מתקרבת הטמפרטורה לאפס המוחלט, מתבדרת פונקציית החלוקה (או מתקרבת ל-0 אם כל האנרגיות חיוביות), וההסתברויות עבור מערכת ללא  ניוון נוטות כולן ל-1 ול-0, עבור מצב היסוד ומצבים מעוררים בהתאמה. במקרה שיש יותר ממצב אחד עם אנרגיה מינימלית, נאמר שמצב היסוד מנוון, והאנטרופיה תהיה שונה מ-0 גם בטמפרטורה 0 קלווין.
בכל טמפרטורה סופית יהיה סיכוי לאכלוס של מצבים בעלי אנרגיות גבוהות יותר. ככל שהאנרגיה של מצב גבוהה יותר, ההסתברות להימצא בו נמוכה יותר. סיכוי סביר לאכלוס יהיה במצבים שהפרש האנרגיה שלהם ממצב היסוד הוא בסדר גודל של kBT.
עבור מערכות קלאסיות, התפלגות בולצמן נותנת את התפלגות מקסוול-בולצמן למהירויות. בנוסף, ההתפלגות חסרת זיכרון בהיותה התפלגות מעריכית.
לפי התאוריה הארגודית כל מערכת דינמית תגיע לבסוף לשיווי משקל, שבו הסיכויים לאכלוס מצב מתוארים על ידי התפלגות בולצמן. למרות זאת, העולם שסביבנו רווי במערכות שאינן בשווי משקל. אנרגיית השמש מחזיקה את אטמוספירת כדור הארץ מחוץ לשיווי משקל ובכך מאפשרת את תופעות מזג האוויר, הנובעות משאיפת המערכת לחזור לשיווי משקל תרמודינמי. עקרון הפעולה של הלייזר מבוסס על דחיפת מערכת קוונטית אל מחוץ לשיווי משקל ליצירת היפוך אוכלוסייה.
| התפלגויות |
| --- | --- | --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע • חצי המעגל של ויגנר • התפלגות טרייסי-וידום |  |
| התפלגויות בפיזיקה סטטיסטית | בולצמן • בוז-איינשטיין • מקסוול-בולצמן • פרמי-דיראק • זטא |  |
| התפלגויות נוספות | התפלגות t • התפלגות F • ארלנג • וייבול • לוגיסטית |  |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |  |
Us + Them Tour

Us + Them Tour היה סיבוב ההופעות השישי של מוזיקאי הרוק המתקדם הבריטי רוג'ר ווטרס, אשר החל בזירת מדונלד, מזרח רתרפורד, ארצות הברית ב-21 במאי 2017 והסתיים בזירת מונטריי, מונטריי, מקסיקו ב-9 בדצמבר 2018. סיבוב זה נועד לקדם את אלבום האולפן הרביעי שלו, ?Is This the Life We Really Want, אשר היה האלבום הראשון שהוציא מזה עשרים וחמש שנה (אלבומו הקודם, Amused to Death יצא לאור בשנת 1992). בסיבוב זה ביצע שירים מתוך שני אלבומיו האחרונים (חשוב לציין כי השיר היחיד שבוצע מתוך Amused to Death היה "The Bravery of Being Out of Range" עם בית חדש. שיר זה בוצע ארבע פעמים בלבד בסיבוב זה) וגרסאות כיסוי לשירי להקת פינק פלויד, בה היה חבר בעברו.
רקע

ב-13 באוקטובר 2016 הודיע רוג'ר ווטרס כי יקיים סיבוב הופעות באמריקה הצפונית בשנת 2017 בשם Us + Them Tour (שנקרא בהשראת שיר בעל שם דומה של להקת פינק פלויד).
אנחנו הולכים לקחת הופעה חדשה... התוכן מאוד סודי. זו תהיה תערובת של דברים מהקריירה הארוכה שלי, דברים מהשנים שלי עם פינק פלויד, כמה דברים חדשים, כנראה 75% מהם יהיו חומרים ישנים ו-25% יהיו חדשים, אבל הכל יהיה מחובר... זה יהיה מופע מגניב, אני מבטיח לכם שזה יהיה מרהיב כמו כל ההופעות שלי
לאחר ההופעה ב-13 באוגוסט 2017, נפצע הקלידן אריקסון, וזה הוחלף על ידי בו קוסטר. בתאריכים 18–23 ביוני 2018, במהלך מספר הופעות שהתקיימו בהולנד הוקלטו אלבום הווידאו הרביעי ואלבום ההופעה הרביעי של ווטרס, Roger Waters: Us + Them.
רשימת שירים

רשימת שירים זו מייצגת את הופעתו של רוג'ר ווטרס בקומפלקס הספורט אולימפיסקי, מוסקבה, רוסיה ב-31 באוגוסט 2018, וזו אינה מייצגת בהכרח הופעות אחרות שהתקיימו במסגרת סיבוב זה.
חלק ראשון
"Speak to Me"
"Breathe (In the Air)"
"One of These Days"
"Time"
"Breathe (Reprise)"
"The Great Gig in the Sky"
"Welcome to the Machine"
"Déjà vu"
"The Last Refugee"
"Picture That"
"Wish You Were Here"
"The Happiest Days of Our Lives"
"Another Brick in the Wall, Part 2"
"Another Brick in the Wall, Part 3"
חלק שני
"Dogs"
"Pigs (Three Different Ones)"
"Money"
"Us and Them"
"Smell the Roses"
"Brain Damage"
"Eclipse"
הדרן
"The Bravery of Being Out of Range"
"Comfortably Numb"
שירים מתוך סיבוב ההופעות > שירי רוג'ר ווטרס

| אלבום | שיר | פעמים |
| --- | --- | --- |
| Amused to Death (1992) | "The Bravery of Being Out of Range" | 4 |
| ?Is This the Life We Really Want (2017) | "When We Were Young" | 51 |
| ?Is This the Life We Really Want (2017) | "Déjà vu" | 157 |
| ?Is This the Life We Really Want (2017) | "Picture That" | 157 |
| ?Is This the Life We Really Want (2017) | "Broken Bones" | 5 |
| ?Is This the Life We Really Want (2017) | "The Last Refugee" | 157 |
| ?Is This the Life We Really Want (2017) | "Smell the Roses" | 157 |
| ?Is This the Life We Really Want (2017) | "Wait for Her" | 15 |
| ?Is This the Life We Really Want (2017) | "Oceans Apart" | 15 |
| ?Is This the Life We Really Want (2017) | "Part of Me Died" | 15 |
שירים מתוך סיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| לאון חייקו | Bandidos Rurales (2001) | "La Memorita" | 1 |
| פינק פלויד | Meddle (1971) | "One of These Days" | 156 |
| פינק פלויד | The Dark Side of the Moon (1973) | "Speak to Me" | 157 |
| פינק פלויד | The Dark Side of the Moon (1973) | "Breathe (In the Air)" | 157 |
| פינק פלויד | The Dark Side of the Moon (1973) | "Time" | 157 |
| פינק פלויד | The Dark Side of the Moon (1973) | "Breathe (Reprise)" | 156 |
| פינק פלויד | The Dark Side of the Moon (1973) | "The Great Gig in the Sky" | 157 |
| פינק פלויד | The Dark Side of the Moon (1973) | "Money" | 157 |
| פינק פלויד | The Dark Side of the Moon (1973) | "Us and Them" | 157 |
| פינק פלויד | The Dark Side of the Moon (1973) | "Brain Damage" | 157 |
| פינק פלויד | The Dark Side of the Moon (1973) | "Eclipse" | 158 |
| פינק פלויד | Wish You Were Here (1975) | "Welcome to the Machine" | 157 |
| פינק פלויד | Wish You Were Here (1975) | "Wish You Were Here" | 157 |
| פינק פלויד | Animals (1977) | "Dogs" | 157 |
| פינק פלויד | Animals (1977) | "Pigs (Three Different Ones)" | 157 |
| פינק פלויד | The Wall (1979) | "Mother" | 61 |
| פינק פלויד | The Wall (1979) | "The Happiest Days of Our Lives" | 157 |
| פינק פלויד | The Wall (1979) | "Another Brick in the Wall, Part 2" | 157 |
| פינק פלויד | The Wall (1979) | "Another Brick in the Wall, Part 3" | 157 |
| פינק פלויד | The Wall (1979) | "Vera" | 49 |
| פינק פלויד | The Wall (1979) | "Bring the Boys Back Home" | 49 |
| פינק פלויד | The Wall (1979) | "Comfortably Numb" | 157 |
| פינק פלויד | The Final Cut (1983) | "The Gunner's Dream" | 3 |
| פינק פלויד | The Final Cut (1983) | "Two Suns in the Sunset" | 4 |
| פרדריק וות'רלי | - | "Danny Boy" | 2 |
משתתפים > רוג'ר ווטרס

רוג'ר ווטרס - זמרה, גיטרה בס, גיטרה אקוסטית, גיטרה חשמלית
דייב קילמינסטר - גיטרה אקוסטית, גיטרה חשמלית, טוקבוקס, קולות רקע
ג'ון קרין - פסנתר, קלידים, תכנות, גיטרת פלדה הוואית, גיטרה אקוסטית, גיטרה חשמלית, קולות רקע
גאס סייפרט - גיטרה אקוסטית, גיטרה חשמלית, גיטרה בס, קולות רקע
ג'ונתן וילסון - גיטרה אקוסטית, גיטרה חשמלית, זמרה, קולות רקע
דרו אריקסון - פסנתר, קלידים, אורגן האמונד (הופעות 1–38)
בו קוסטר - פסנתר, קלידים, אורגן האמונד (הופעות 39–157)
איאן ריצ'י - סקסופון, גיטרה בס
ג'ואי וורונקר - תופים, כלי הקשה
ג'ס וולף - קולות רקע, כלי הקשה, זמרה
הולי ליסיג - קולות רקע, כלי הקשה, זמרה
משתתפים > משתתפים נוספים

אדי ודר - זמרה (הופעה 28)
לאון חייקו - זמרה, גיטרה אקוסטית, מפוחית פה (הופעה 146)
הערות שוליים

↑  Roger Waters Albums by tour: Us + Them Tour, Setlist, ‏9 December 2018
↑  Songs played by tour: Us + Them Tour, Setlist, ‏9 December 2018
↑  רובין הילטון, Roger Waters Announces 'Us And Them' Live Tour, NPR, ‏13 באוקטובר 2016 (באנגלית)
↑  Roger Waters at Olympijskiy Stadium, Moscow, Russia, Setlist, ‏14 November 2023
↑  חזרת הפקה
1 2 3  רוג'ר ווטרס קיים שלוש הופעות בסטייפלס סנטר בתאריכים 20-21 ו-27 ביוני 2017. נתוני הנוכחות וההכנסות הנ"ל תקפים להופעות 13–14 ו-17.
1 2 3  רוג'ר ווטרס קיים שלוש הופעות ביונייטד סנטר בתאריכים 22-23 ו-28 ביולי 2017. נתוני הנוכחות וההכנסות הנ"ל תקפים להופעות 27–28 ו-30.
↑  הופעתו האחרונה של דרו אריקסון בסיבוב זה, מאחר שנפצע זמן קצר לאחר המופע
↑  הופעתו הראשונה של בו קוסטר, אשר החליף את דרו אריקסון
1 2 3  רוג'ר ווטרס קיים שלוש הופעות במרכז אייר קנדה בתאריכים 2-3 ו-13 באוקטובר 2017. נתוני הנוכחות וההכנסות הנ"ל תקפים להופעות 51–52 ו-56.
1 2 3 4  במהלך הופעה זו הוקלט אלבום הווידאו ואלבום ההופעה Roger Waters: Us + Them
↑  הופעה זו התקיימה במסגרת פסטיבל בריטיש סאמר טיים
↑  במקור, ההופעה הייתה אמורה להתקיים באצטדיון הלאומי של פרו, אך מסיבה לא ידועה הועברה זו לאצטדיון המונומנטלי U
רוג'ר ווטרס ולהקתו בתום המופע בזירת ספארק, אוקלנד, ניו זילנד ב-24 בינואר 2018.
ידיים אדומות

ידיים אדומות (נקרא גם משחק הידיים, ידיים מהירות או בוא שים) הוא משחק לשני שחקנים אותו משחקים בדרך כלל ילדים ובני נוער. במסגרת המשחק כל שחקן בתורו מושיט את ידיו קדימה כאשר השחקן השני צריך לנסות להצליח לסטור על גב הידיים של השחקן הראשון לפני שהוא מספיק להסיט אותם כלפי מטה. השחקנים שזוכים להצלחה הגדולה ביותר במשחק הם השחקנים עם הרפלקסים המהירים ביותר ועם תיאום העין-יד המהירה ביותר. המשחק פופולרי בתרבויות רבות ברחבי העולם.
גרסה ללא הגבלת זמן

שחקן אחד (ה"עליון") מציג ידיו כשכפותיהן מטה מעל ידיו של השחקן השני (ה"תחתון"), אשר מציג ידיו כאשר כפותיהן כלפי מעלה. הידיים מוצגות בגובה הבטן, כשהן קרובות מאוד האחת לשנייה. מטרת השחקן התחתון להכות בכף ידו על גב ידו של השחקן העליון. על השחקן העליון להתחמק מן המכה, אך אסור לו להציג את ידיו באופן קבוע במקום מרוחק מידיו של השחקן התחתון. מותר לשני הצדדים לבצע הטעיות, אך אם העליון מושך ידיו ממקומן באופן קבוע הדבר מביא אך ורק להפוגה במשחק, ולעיתים אף לרוגז של השחקן השני.
אם הצליח התחתון לסטור לעליון, התחתון מנצח. אם הצליח העליון להתחמק מן התחתון כך שהתחתון סטר לעצמו (במקרה של סטירה ביד אחת על היד המוצגת בצד השני) או אם סטר התחתון "באוויר", כלומר העביר ידו דרך המקום בו הייתה אמורה להיות ידו של העליון, אך זו לא הייתה שם, העליון מנצח.
חילופי תפקידים מתבצעים על פי רוב לאחר ניצחון של התחתון.
גרסה מוגבלת זמן

במהלך ספירה לאחור של 10–15 שניות מותר לתחתון לבצע ניסיון אחד לסטירה. אם העליון מושך ידיו מוקדם מדי (כאשר לא נעשתה עדיין תזוזה מספיקה של התחתון, או שבוצעה הטעיה בלבד) עוצרת הספירה לאחור, ועל העליון להחזיר ידיו למקום.
בנוסף לדרכי הניצחון שבגרסה ללא הגבלת זמן, התחתון מפסיד אם לא ביצע סטירה במשך פרק הזמן הקצוב.